

G R A D S K O V I J E Ć E P R I J E D L O G

KLASA: 340-01/19-01/04

URBROJ: 2186/18-02/1-20-97

Ludbreg, 17. srpnja 2020. god.

Na temelju članka 109. Zakona o prostornom uređenju (Narodne novine broj 153/13, 65/17, 114/18, 39/19, 98/19) i članka 33. Statuta Grada Ludbrega (Službeni vjesnik Varaždinske županije broj 23/09 i 17/13, 40/13 – pročišćeni tekst, 12/18, 55/18 - pročišćeni tekst, 40/19, 13/20) te Odluke o izradi III. izmjena i dopuna Prostornog plana uređenja Grada Ludbrega (Službeni vjesnik Varaždinske županije broj 13/20), Gradsko vijeće Grada Ludbrega na 22. sjednici održanoj 17. srpnja 2020. godine donijelo je

**Odluku o donošenju**

**III. izmjena i dopuna Prostornog plana uređenja Grada Ludbrega**

**I. IZREKA O DONOŠENJU PLANA**

**Članak 1.**

(1) Donose se III. izmjene i dopune Prostornog plana uređenja Grada Ludbrega (u daljnjem tekstu Izmjena i dopuna Plana), izrađene od tvrtke „URBING“ d.o.o. iz Zagreba, broj elaborata A-720-1/2019.

(2) Ovom Odlukom mijenjaju se i dopunjuju dijelovi Prostornog plana uređenja Grada Ludbrega (Službeni vjesnik Varaždinske županije broj 6/03, 22/08, 07/10, 6/15. i 25/15 pročišćeni tekst).

**Članak 2.**

Sastavni dio ove Odluke je elaborat „III. izmjene i dopune Prostornog plana uređenja Grada Ludbrega” koji se sastoji od tekstualnog i grafičkog dijela. Tekstualni dio Izmjena i dopuna Plana se sastoji od odredbi za provedbu plana i obrazloženja

**II. ODREDBE ZA PROVEDBU IZMJENA I DOPUNA PLANA**

**Članak 3.**

1. **U Članku 3. alineja 2. se mijenja i glasi:**

**„Građevna čestica** je u načelu jedna katastarska čestica čiji je oblik, smještaj u prostoru i veličina u skladu s prostornim planom te koja ima pristup na prometnu površinu sukladan prostornom planu, ako ovim Zakonom nije propisano drugačije“

1. **U Članku 3. alineja 27. se mijenja i glasi:**

**„Rekonstrukcija građevine** je izvedba građevinskih i drugih radova na postojećoj građevini kojima se utječe na ispunjavanje temeljnih zahtjeva za tu građevinu ili kojima se mijenja usklađenost te građevine s lokacijskim uvjetima u skladu s kojima je izgrađena (dograđivanje, nadograđivanje, uklanjanje vanjskog dijela građevine, izvođenje radova radi promjene namjene građevine ili tehnološkog procesa i sl.), odnosno izvedba građevinskih i drugih radova na ruševini postojeće građevine“

1. **U Članku 3. alineja 30. se mijenja i glasi:**

**„prometna površina** je površina javne namjene, površina u vlasništvu vlasnika građevne čestice ili površina na kojoj je osnovano pravo služnosti prolaza u svrhu pristupa do građevne čestice.“

**Članak 4.**

1. **U članku 9. iza stavka (1) dodaje se novi stavak (29) koji glasi:**

**„Površine za eksploataciju ugljikovodika** namijenjene su za aktivnosti pri izradi novih bušotina u svrhu pridobivanja ugljikovodika. Planiranje i izvođenje radova istraživanja i eksploatacije ugljikovodika mora biti u skladu s ograničenjima i mjerama zaštite okoliša na području provedbe Okvirnog plana i programa, a koja su proizašla iz Strateške procjene utjecaja na okoliš Okvirnog plana i programa istraživanja i eksploatacije ugljikovodika na kopnu, kao i prilikom definiranja područja koja su bila predmetom prvog javnog nadmetanja za istraživanje i eksploataciju ugljikovodika na kopnu te su navedena unutar Okvirnog plana i programa.“

1. **U članku 9. stari stavci od (2) do (6) postaju stavci (3) do (7)**

**Članak 5.**

**Članak 29. se briše**

**Članak 6.**

1. **U Članku 34. stavak (1), tablica 1. se mijenja i glasi:**

|  |  |  |  |  |
| --- | --- | --- | --- | --- |
| način gradnje | najmanje dimenzije građevne čestice | | najveći  kig | najveća površina  građ. čestice (m2) |
| širina (m) | površina (m2) |
| - samostojeći (SS) | 12 | 300 | 0,4 | 1.100 |
| - dvojni (D) | 10 | 200 | 0,4 | 900 |
| - skupni (S) | min 5 - max10 | 125 | 0,5 | 500 |

1. **U Članku 34. stavak (2), tablica 2. se mijenja i glasi:**

|  |  |  |  |
| --- | --- | --- | --- |
| način gradnje | najmanje dimenzije građevne čestice | | najveći  kig |
| širina (m) | površina (m2) |  |
| - samostojeći (SS) | 12 | 350 | 0,4 |
| - dvojni (D) | 10 | 240 | 0,4 |

**Članak 7.**

**U Članku 39. iza stavka (2 dodaje se novi stavak (3) koji glasi:**

„Iznimno visina individualnih stambenih građevina može biti i veća, ali ne veća od 14,0 m, kod gradnje na kosim terenima nagiba većeg od 45°.“

**Članak 8.**

1. **Članak 42. u stavku (1) u alineji 4. broj: „**14“ **zamijenjuje se brojem:** „15“
2. **Članak 42. u stavku (1) u alineji 5. postotak:** „30%“ **zamijenjuje se postotkom:** „20%“

**Članak 9.**

**U Članku 50. briše se tekst:** „NN 60/98“

**Članak 10.**

**U Članku 59. stavak (1) u alineji 9. na kraju se dodaje tekst: ,** iznimno može biti i manje, ali ne manje od 10% u izgrađenim dijelovima građevinskog područja.“

**Članak 11.**

**U Članku 62. iza stavka (2) dodaje se novi stavak (3) koji glasi:**

„Iznimno od alineje 2 stavka (1) ovog članka, najveći koeficijent izgrađenosti, može biti i veći, odnosno kig=0,8 kod gradnje/nadogradnje proizvodno-poslovnih građevina na već izgrađenim građevnim česticama, ukoliko nema drugih mogućnosti, a poslovno/tehnološko/proizvodni procesi to zahtijevaju.“

**Članak 12.**

1. **U Članku 76. u alineji 1. briše se riječ: „**preporučena“.
2. **U članku 76. iza alineje 2. dodaje se nova alineja 3. koja glasi:**

„iznimno od alineje 2, najveći koeficijent izgrađenosti, može biti i veći, odnosno kig=0,8 kod gradnje/nadogradnje proizvodno-poslovnih građevina na već izgrađenim građevnim česticama u postojećim/izgrađenim gospodarskim zonama proizvodne namjene (I), ukoliko nema drugih mogućnosti za proširenjem, a poslovno/tehnološko/proizvodni procesi to zahtijevaju.“

1. **U Članku 76. postojeće alineje od 3. do 13. postaju alineje 4. do 14.**

**Članak 13.**

1. **U Članku 79. stavak (3) mijenja se i glasi:**

„Zone športsko-rekreacijske namjene određene ovim Planom kao zasebno građevinsko područje izdvojeno u odnosu na prostor za razvoj naselja (oznaka R), prikazane su na kartografskom prikazu br. 1. Korištenje i namjena površina i 4.0. Građevinska područja.“

1. **U Članku 79. stavak (4) se briše.**
2. **U Članku 79. postojeći stavak (5) postajkje stavak (4).**

**Članak 14.**

**Članak 79a. mijenja se i glasi:**

1. Zona športsko-rekreacijske namjene u Poljancu namijenjena je sportskom, rekreacijskom i terapijskom jahanju i vezano uz to uzgoju konja (već postojeća namjena u dijelu zone), te je u ovoj zoni moguće graditi građevine i terene vezane uz razvoj ove namjene, kao i prateće ugostiteljske i turističke sadržaje (bungalovi, kolibe i sl., te druge sadržaje u funkciji obavljanja seoskog turizma). Građevine i mobilijar u ovoj zoni potrebno je graditi od prirodnih materijala, prioritetno drveta i kamena, a eventualne druge materijale moguće je koristiti samo u minimalnim količinama.
2. Unutar zone športsko-rekreacijske namjene „Ribnjaci“, radi izrazitog turističkog potencijala omogućuje se određivanje zone ugostiteljsko-turističke namjene kapaciteta do 150 kreveta, sve sukladno člancima 77. i 78. Ovih Odrebi za provedbu.
3. U zonama športsko-rekreacijske namjene u Hrastovskom i Vinogradu Ludbreškom moguće je graditi građevine i terene vezane uz razvoj ove namjene, kao i prateće ugostiteljske i turističke sadržaje (bungalovi, kolibe i sl., te druge sadržaje u funkciji obavljanja seoskog turizma).
4. Preporuča se objedinjavanje parcela unutar zona u jednu parcelu, te izrada detaljne projektne dokumentacije kojom će se detaljnije definirati namjene i njihov prostorni razmještaj unutar zona.
5. Projektnom dokumentacijom moguće je predvidjeti faznu realizaciju zone.“

**Članak 15.**

**Članak 89. se briše**

**Članak 16.**

**Iza članka 91a. dodaje se naslov:** „Ekspoloatacija ugljikovodika“ **te novi Članak 91b. koji glasi:**

1. Unutar Grada Ludbrega nalaze se dva istražna prostora ugljikovodika koji uključuju i istraživanje geotermalne vode (sukladno Okvirnom planu i programu istraživanja i eksploatacije ugljikovodika na kopnu) i to: Drava – 02 i Sjeverozapadna Hrvatska – 01 (označeni na kartografskom prikazu br. 3.B.). Ti istražni prostori ugljikovodika dio su velikog naftno-geološkog područja - Panonski bazen, a iz njih je izuzeto postojeće eksploatacijsko polje ugljikovodika Cvetkovec.
2. Razdoblje eksploatacije slijedi nakon istražnog razdoblja i traje 25 godina te se u skladu sa Zakonom može produljiti u svrhu racionalne eksploatacije ugljikovodika i zaštite ležišta.
3. U slučaju komercijalnog otkrića ugljikovodika, Ovlaštenik dozvole je dužan o tome, bez odgode, obavijestiti nadležno Ministarstvo te provesti razradne radove, uključujući procjenu rezervi te na koncu potvrditi količinu i kakvoću rezervi ugljikovodika. Tijekom eksploatacije ugljikovodika odvijati će se aktivnosti koje obuhvaćaju: izradu studija razrade ležišta, razradno bušenje i opremanje bušotina, izradu procesnih postrojenja te u konačnici eksploataciju ugljikovodika. Eksploatacija ugljikovodika dozvoljena je samo unutar eksploatacijskog polja koje predstavlja spojnicama koordinata vršnih točaka omeđen i dubinski ograničen, dio prostora na kopnu sukladno utvrđenim granicama ležišta ugljikovodika. Prema Zakonu o rudarstvu, eksploatacijom ugljikovodika smatra se i transport ugljikovodika kada je u tehnološkoj svezi s odobrenim eksploatacijskim poljima. Da bi eksploatacija započela potrebno je izraditi eksploatacijske bušotine, opremiti ih podzemnom i površinskom opremom te izgraditi sabirno-otpremni sustav.
4. Geotermalne vode su vode iz kojih se može koristiti akumulirana toplina u energetske svrhe, osim geotermalnih voda koje se koriste u ljekovite, balneološke ili rekreativne svrhe i druge namjene, na koje se primjenjuju propisi o vodama.“

**Članak 17.**

**U Članku 109. briše se tekst:** „NN 60/98“

**Članak 18.**

**U Članku 125. stavak (1) briše se tekst:** „NN broj 66/13“

**Članak 19.**

**U Članku 140. stavak (1) briše se tekst:** „NN broj 82/13“

**Članak 20.**

1. **Ispred Članka 145. dodaje se naslov:**

„Elektronička komunikacijska infrastruktura pokretnih mreža“

1. **U Članku 145 ispred stavka (1) dodaju se novi stavci (1) i (2) koji glase:**
2. Elektronička komunikacijska infrastruktura (EKI) i povezana oprema prema načinu postavljanja, dijeli se na elektroničku komunikacijsku infrastrukturu i povezanu opremu na postojećim građevinama (antenski prihvati) i elektroničku komunikacijsku infrastrukturu i povezanu opremu na samostojećim antenskim stupovima.
3. Postavljanje odnosno izgradnja elektroničke komunikacijske infrastrukture pokretnih mreža iz prethodnog stavka, a osobito antenskih stupova izvan građevinskih područja provodi se temeljem Prostornog plana Varaždinske županije.“
4. **U Članku 145 bivši stavci od (1) do (13) postaju stavci od (3) do (16)**
5. **U Članku 145 novi stavak (3) mijenja se i glasi:**

„U svrhu izgradnje pokretne elektroničke komunikacijske mreže postojeće lokacije i planirane zone u promjeru od 1.000 m do 3.000 m unutar kojih je moguće smjestiti samostojeće antenske stupove, a koje su informativno naznačene u grafičkom dijelu Plana,“

1. **U Članku 145 u novom stavku (6) briše se tekst na kraju: „**odnosno prema tipskom projektu koji je potvrđen rješenjem nadležnog ministarstva.“

**Članak 21.**

**Iza članka 145a. dodaje se naslov: „**Linijska i točkasta infrastruktura fiksnih komunikacija“ **te novi članak 145b. i 145c. koji glase:**

**„**Članak 145b**.**

1. Prostornim planom utvrđena je elektronička komunikacijska infrastruktura na regionalnoj i međunarodnoj razini sukladno razvoju lokalnih i regionalnih prometnica.
2. Za sve nove poslovne, stambeno-poslovne i stambene zgrade potrebno je predvidjeti izgradnju kabelske kanalizacije do najbliže točke spoja sa postojećom, a sve prema Zakonu o elektroničkim komunikacijama i odgovarajućim Pravilnicima. Isto vrijedi i za sve poslovne, rekreacijske i urbane zone.
3. Kod gradnje nove, rekonstrukcije i dogradnje postojeće kabelske kanalizacije i elektroničke komunikacijske mreže, moguće je korištenje površina i pojaseva koridora svih lokalnih, županijskih i državnih cesta.
4. Za pojačavanje elektroničkih komunikacijskih kapaciteta u svrhu pružanja naprednih širokopojasnih usluga mogu se koristiti površine i pojasevi koridora postojeće kabelske kanalizacije i elektroničke komunikacijske mreže.
5. Pri planiranju i izgradnji cestovnih i željezničkih građevina potrebno je planirati polaganje cijevi za telekomunikacijske kablove te razmještaj antenske mreže novih telekomunikacijskih tehnologija.
6. Konačni smještaj i broj površinskih infrastrukturnih građevina (transformatorskih stanica, elektroničke komunikacijske infrastrukture i druge povezane opreme i sl.) utvrditi će se sukladno tehničkim i sigurnosnim zahtjevima za pojedinu građevinu, te potrebama potrošača.
7. Glavnu trasu novo planirane kabelske kanalizacije potrebno je usmjeriti na postojeću komutaciju, uz mogućnost montaže komunikacijsko-distributivnih čvorova kabinetskog tipa, dimenzija 2x1x2 m za koju lokaciju je potreban elektroenergetski priključak ali nije potrebno formirati zasebnu katastarsku parcelu.
8. Za realizaciju zračne distributivne Cu i FTTx mreže moguće je zajedničko korištenje postojećih elektroenergetskih stupova kao i ugradnja novih TK stupova.
9. Javne telefonske govornice moguće je postaviti u svim naseljima na javnim površinama, kao i postavu jedne javne telefonske govornice za potrebe osoba s invaliditetom uz osiguranje nesmetanog pristupa bez prepreka – stepenica, stupića i sličnih barijera. Javne telefonske govornice smještaju se prvenstveno uz sadržaje društvenih djelatnosti i glavnih prometnih raskrižja u naseljima.
10. Smještaj i gradnja elektroničke infrastrukture planira se u načelu u koridoru ili trasi komunalne infrastrukture što obuhvaća usklađenje planiranih trasa elektroničke komunikacijske infrastrukture i druge povezane opreme s trasama komunalne infrastrukture u odnosu na smještaj u prostoru i rokove gradnje, a u skladu s Uredbom o mjerilima razvoja elektroničke komunikacijske infrastrukture i druge povezane opreme, te uz suglasnost upravnog tijela Grada Ludbrega.

Članak 145c.

1. Područjem Grada Ludbrega prolazi koridor mikrovalne veze odašiljača i veza (OIV) u radu - Ivanščica.
2. Za svaku građevinu, bez obzira na njezinu visinu, koja se nalazi na trasi radijskog koridora ili u njegovoj blizini moraju se utvrditi elementi ograničenja u planovima užih područja ili pri izdavanju lokacijskih uvjeta.
3. Za građevine koje se nalaze izvan zračnih koridora, a više su od 35 m mora se ishoditi suglasnost za njihov smještaj u odnosu na radijske koridore.“

**Članak 22.**

**U Članku 151. u stavku (5) na kraju se dodaje tekst: „**uz suglasnost upravnog tijela Grada Ludbrega.“.

**Članak 23.**

1. **U Članku 152 iza stavka (1) dodaju se novi stavci (2) i (3) koji glase:**
2. U svrhu povećanja atraktivnosti poljoprivredne proizvodnje na područjima pogodnim za navodnjavanje, poboljšanja nadzora nad izvorima i racionalnijeg korištenja vodnih resursa, razvitka tehnologije poljoprivredne proizvodnje i promjene strukture sjetve prema dohodovnijim kulturama, podizanja kvalitete odlučivanja na razini lokalne uprave temeljem kvalitetnog planskog dokumenta, na sjevernom dijelu područja Grada Ludbrega, koje je predviđeno Planom navodnjavanja Varaždinske županije, moguće je navodnjavanje poljoprivrednih površina.
3. Plan navodnjavanja Varaždinske županije ulazi u razred strateških županijskih dokumenata, onih koji daju kvalitetnu osnovu za operativne projekte i programe. Stručne podloge i rezultati sveobuhvatnih analiza tla, klime, izvora voda i postojeće poljoprivrede daju osnovu za određivanje mogućnosti i prioriteta navodnjavanja radi razvitka postojeće ili uvođenja nove poljoprivredne proizvodnje.“
4. **U Članku 152 postojeći stavak (2) postaje stavak (4).**

**Članak 24.**

**U Članku 159a.. stavak (1) briše se tekst:** „NN broj 80/13

**Članak 25.**

**U Članku 163.. stavak (1) briše se tekst:** „NN 109/07, 124/13“

**Članak 26.**

**U Članku 168.. stavak (1) briše se tekst:** „NN.69/99,151/03,157/03,100/04,87/09, 88/10, 61/11, 25/12, 136/12, 157/13)“

**Članak 27.**

**U Članku 176. stavak (1) mijenja se i glasi:**

„Plan gospodarenja otpadom Grada Ludbrega donesen je slijedom Zakona o održivom gospodarenju otpadom. Plan se donosi za razdoblje od 2018-2023 godine.“

**Članak 28.**

**U Članku 177. mijenja se i glasi:**

1. Sukladno Planom gospodarenja otpadom RH miješani komunalni otpad sa područja Grada Ludbrega svakodnevno će se prevoziti u regionalni centar za gospodarenje otpadom Piškornica gdje će se dodatno obraditi prije odlaganja.
2. Reciklažni centar nalazi se na k.č. br. 3700/2 k.o. Ludbreg, a u skladu sa Planom gospodarenja otpadom Grada Ludbrega za razdoblje 2018.-2023.g.
3. Reciklažni centar je sklop građevina i uređaja za sakupljanje i obradu komunalnog otpada. Obradom otpada smatraju se postupci oporabe ili zbrinjavanja i postupci pripreme prije oporabe ili zbrinjavanja.
4. Reciklažni centar sastoji se od:

* centra za ponovnu uporabu,
* reciklažnog dvorišta, reciklažnog dvorišta za građevni otpad,
* postrojenja za sortiranje odvojeno prikupljenog otpada (sortirnica) i
* postrojenja za biološku (aerobnu ili anaerobnu) obradu odvojeno prikupljenog biootpada ukupnog kapaciteta 1.500 tona godišnje.

1. Sakupljanje i obrada opasnog otpada obavlja se putem ovlaštenih osoba za sakupljanje ili obradu određene vrste opasnog opada.
2. Na području Grada Ludbrega nema lokacija na koje se neovlašteno odlaže otpad niti lokacija onečišćenih otpadom.“

**Članak 29.**

**U Članku 183. u stavku (2) briše se riječ:** „Meka“.

**Članak 30.**

1. **U Članku 186.. stavak (1) briše se tekst:** „("Narodne novine" broj 107/95,150/05 153/09, 63/11, 130/11, 56/13, 14/14).“
2. **U Članku 186.. stavak (5) se briše:** „("
3. **U Članku 186.. postojeći stavak (6) postaje stavak (5) te se u njemu briše tekst:** „(NN 56/08)“

**Članak 31.**

**U Članku 187.. stavak (1) briše se tekst:** „("Narodne novine" broj 178/04130/11, 47/14); ("Narodne novine" broj 133/05 117/12) i “ ("Narodne novine" broj 21/07 117/12).“

**Članak 32.**

**U Članku 189. stavak (1) briše se tekst:** „("Narodne novine" broj 20/03 30/09, 55/13, 153/13) i “ ("Narodne novine" broj 145/04).“

**Članak 33.**

**U Članku 191. stavak (2) briše se tekst:** „(Narodne novine, broj 80/13) i (Narodne novine, broj 64/08, 67/09).“

**Članak 34.**

**U Članku 193. stavak (1) točka 1. briše posljednja alineja: „**6. Slokovec“

**Članak 35.**

**U Članku 198. mijenja se i glasi:**

„(1) Sukladno posebnim zakonskim propisima: „Pravilnik o mjerama zaštite od elementarnih nepogoda i ratnih opasnosti u prostornom planiranju i uređivanju prostora, u nastavku se propisuju mjere za zaštitu od prirodnih i drugih nesreća.

1. Temeljem Procjene ugroženosti stanovništva, materijalnih i kulturnih dobara i okoliša Grada Ludbrega (Službeni vjesnik Varaždinske županije broj 06/15), a sukladno Pravilniku o metodologiji za izradu Procjena ugroženosti i Planova zaštite i spašavanja utvrđuju se i propisuju preventivne mjere čijom će se implementacijom umanjiti posljedice i učinci djelovanja prirodnih i antropogenih katastrofa i velikih nesreća po kritičnu infrastrukturu te povećati stupanj sigurnosti stanovništva, materijalnih dobara i okoliša.“

**Članak 36.**

1. **U Članku 200. iza stavka (3) dodahje se novi stavak (4) koji glasi:**

„Za sve vrste građevina individualne stambene izgradnje na kosinama brda, potencijalnim klizištima, unutar i izvan građevinskog područja, investitor ima obvezu izrade geomehaničkog elaborata kojim će se utvrditi da se ne gradi na nestabilnom području (području pojačane erozije, klizištu, puzanju, nestabilnoj padini i sl.) kako bi se spriječila kasnija šteta.“

1. **U Članku 200. iza postojeći stavci (4) do (6) postaju novi stavci od(5) do (7)**

**Članak 37.**

**U Članku 203. stavak (2) briše se tekst:** „(NN 53/91).“

**Članak 38.**

1. **U Članku 203a. stavak (8) se briše.**
2. **U članku 203a. iza starog stavka (7) dodaju se novi stavci (8), (9) i (10) koji glase:**
3. Prilikom projektiranja građevina, koristiti važeće pozitivne hrvatske propise odnosno priznata pravila tehničke prakse, tako da ispunjavaju bitne zahtjeve iz područja zaštite od požara što se temelji na Zakonu o zaštiti od požara i na temelju njega donesenih propisa, te uvjetima zaštite od požara utvrđene posebnim zakonom i na temelju njih donesenih propisa.
4. Za zahtjevne građevine izraditi elaborat zaštite od požara kao podlogu za projektiranje mjera zaštite od požara u glavnom projektu.
5. Ostale mjere zaštite od požara projektirati u skladu s važećim pozitivnim hrvatskim propisima i normama koji reguliraju ovu problematiku.“

**III. POPIS KARTOGRAFSKIH PRIKAZA**

**Članak 39.**

Grafički dio plana obuhvaća slijedeće kartografske prikaze:

u mjerilu 1:25000

|  |  |  |  |
| --- | --- | --- | --- |
| 1. | | Korištenje i namjena površina | |
| 3.b | | Uvjeti korištenja, uređenje i zaštite prostora - Područja posebnih ograničenja u korištenju | |

u mjerilu 1:5000

|  |  |
| --- | --- |
| 4. | Građevinska područja |
|  | 4.2. SELNIK, LUDBREG, HRASTOVSKO  4.4. SLOKOVEC, APATIJA  4.5. HRASTOVSKO, VINOGRADI LUDBREŠKI  4.6. KUČAN LUDBREŠKI, LUDBREG, VINOGRADI LUDBREŠKI |

|  |
| --- |
| **IV. ZAVRŠNE ODREDBE**  **Članak 40.**   1. Elaborat Plana izrađen je u 6 (šest) istovjetnih izvornika, od kojih se jedan čuva u: Uredu Gradskog vijeća i gradonačelnika te jedan u Jedinstvenom upravnom odjelu - Odsjeku za prostorno uređenje, komunalne djelatnosti i imovinu, gdje se čuva i elektronički zapis na CD-u. |

1. U roku od 15 dana od dana objave ove Odluke u „Službenom vijesniku Varaždinske županije“ jedan primjerak izvornika Plana dostavit će se Ministarstvu graditeljstva i prostornog uređenja, te po jedan primjerak Zavodu za prostorno uređenje Varaždinske županije i nadležnom Uredu za izdavanje akata u Ludbregu.

**Članak 41.**

1. Danom stupanja na snagu ove Odluke, prestaju važiti svi kartografski dijelovi iz Članka 39. Ove Odluke u elaboratu: „II. Izmjene i dopune Prostornog plana uređenja Grada Ludbrega“ iz Odluke o donošenju II. Izmjene i dopune Prostornog plana uređenja Grada Ludbrega (Službenom vijesniku Varaždinske županije broj 06/15).
2. Preostali kartografski prikazi iz elaborata: „II. Izmjene i dopune Prostornog plana uređenja Grada Ludbrega“ iz Odluke o donošenju II. Izmjene i dopune Prostornog plana uređenja Grada Ludbrega (Službenom vijesniku Varaždinske županije broj 06/15) ostaju na snazi.
3. Postupci započeti po odredbama Odluke o donošenju II. Izmjene i dopune Prostornog plana uređenja Grada Ludbrega (Službenom vijesniku Varaždinske županije broj 06/15).do stupanja na snagu ove Odluke, dovršit će se po odredbama Odluke o donošenju II. Izmjene i dopune Prostornog plana uređenja Grada Ludbrega (Službenom vijesniku Varaždinske županije broj 06/15).ukoliko su povoljnije po stranku, te ukoliko nisu u suprotnosti sa Zakonom i posebnim propisima.

**Članak 42.**

Ova Odluka o donošenju III izmjena i dopuna Prostornog plana uređenja Grada Ludbrega stupa na snagu osmoga dana od dana objave u Službenom vjesniku Varaždinske županije.

**Članak 43.**

1. Sukladno odredbi članka 113. st. 3. Zakona o prostornom uređenju (NN 153/13, 65/17, 114/18, 39/19, 98/19) zadužuje se nadležno upravno tijelo Grada da za slijedeću sjednicu Gradskog vijeća pripremi pročišćeni tekst Odluke o donošenju s Odredbama za provedbu Prostornog plana uređenja Grada Ludbrega.

**Predsjednik Gradskog vijeća**

Antun Šimić